EkBass/fiwiki-20250220-pages-articles huggingface dataset:
Syrakusan taistelu

Syrakusan taistelu tai Syrakusan piiritys voi viitata seuraaviin taisteluihin tai piirityksiin antiikin Syrakusan kaupungin lähellä tai ympärillä: * Syrakusan piiritys ja taistelu, vuosina 415–413 eaa. Syrakusan ja Ateenan välillä osana Ateenan Sisilian sotaretkeä * Syrakusan taistelu, vuonna 397 eaa. Syrakusan ja Karthagon välillä * Syrakusan piiritys, vuonna 261 eaa. Syrakusan ja Rooman välillä osana ensimmäistä puunilaissotaa * Syrakusan piiritys, vuosina 214–212 eaa. Syrakusan ja Rooman välillä osana toista puunilaissotaa
Jarabe de Palo

Jarabe de Palo oli vuonna 1995 perustettu espanjalainen rockyhtye, jonka keulahahmona Pau Donés toimi kuolemaansa asti (9.7.2020). == Historia == Aragoniassa syntynyt ja Barcelonassa lapsuutensa viettänyt Pau Donés soitti ja lauloi useammassa yhtyeessä, esimerkiksi J.& Co.Band ja Dentaduras Postizas ennen kuin perusti nykyisen Jarabe de Palo -yhtyeensä. ==Kokoonpano== *Pau Donés (laulaja, kitara ja säveltäjä) *Alex Tenas *Jordi Mena *Maria Roch *Daniel Forcada *Toni Saigi ==Jarabe de Palo, saavutukset ja yhteistyö== Jarabe de Palo on voittanut useita palkintoja, esimerkiksi Premios de la Música ja Premio Ondas. Sen lisäksi yhtye on ollut Grammy-palkintoehdokkaana. Yhteistyötä yhtye on tehnyt esimerkiksi Celia Cruzin, La Vieja Trova Santiagueran, Antonio Vegan ja Vico C:n kanssa. Pau on tehnyt levyn Peretin kunniaksi, säveltänyt joitakin Ricky Martinin kappaleita ja esiintynyt videoclipissä Alanis Morissetten kanssa. == Diskografia == * Tragas o escupes (2020) * Somos (2014) * ¿Y ahora qué hacemos? (2011) *Adelantando, (2007) *1 m2, (2004) *Bonito, (2003) *De vuelta y vuelta, (2001) *Depende, (1999) *La Flaca, (1996) == Aiheesta muualla == *Virallinen kotisivu Luokka:Espanjalaiset yhtyeet Luokka:Rockyhtyeet
City Airline

City Airline oli ruotsalainen lentoyhtiö, jonka pääkonttori sijaitsi Göteborgissa. Yhtiö oli perustettu vuonna 1997, mutta se aloitti toimintansa vasta 10. syyskuuta 2001. Huhtikuussa 2011 ilmoitettiin, että City Airline siirtyy toisen ruotsalaisen lentoyhtiön Skywaysin omistukseen. 29\. marraskuuta 2011 lähtien City Airline operoi kaikki lentonsa Skywaysin nimellä. Skyways ja City Airline hakeutuivat konkurssiin toukokuussa 2012. == Kohteet == *Espanja **Alicante - Alicanten lentoasema [30.3.2010 alkaen] **Barcelona - Barcelonan lentoasema [1.4.2010 alkaen] **Málaga - Malagan lentoasema [29.3.2010 alkaen] **Palma de Mallorca - Palma de Mallorcan lentoasema [3.4.2010 alkaen] *Italia **Milano - Malpensan kansainvälinen lentoasema [15.4.2010 alkaen] **Rooma - Leonardo da Vincin lentoasema [1.4.2010 alkaen] *Kreikka **Ateena - Ateenan kansainvälinen lentoasema [24.4.2010 alkaen] *Ranska **Lyon - Saint-Exupéryn kansainvälinen lentoasema **Nizza - Côte d'Azurin kansainvälinen lentoasema *Ruotsi **Göteborg - Landvetterin lentoasema tukikohta **Luulaja - Luulajan lentoasema **Östersund - Östersundin lentoasema [kausittainen] **Sundsvall - Sundsvall-Härnösandin lentoasema **Visby - Visbyn lentoasema [kausittainen] *Suomi **Helsinki - Helsinki-Vantaan lentoasema *Sveitsi **Zürich - Zürichin lentoasema *Tšekki **Praha - Ruzyněn lentoasema *Viro **Tallinna - Tallinnan lentoasema *Yhdistynyt kuningaskunta **Birmingham - Birminghamin lentoasema **Manchester - Manchesterin lentoasema == Laivasto == Heinäkuussa 2011: *2 Embraer ERJ 135 *7 Embraer ERJ 145 *3 McDonnell Douglas MD-87 == Lähteet == == Aiheesta muualla == *City Airline Luokka:Entiset ruotsalaiset lentoyhtiöt
Nordic Trophy

Nordic Trophy oli vuosina 2006–2009 pelattu epävirallinen Suomen ja Ruotsin seurajoukkueiden mestaruusturnaus jääkiekossa. Vuonna 2006 kaikki 8 joukkuetta (4 Suomesta ja 4 Ruotsista) pelasivat yksinkertaisen runkosarjan, jonka kaksi parasta pelasivat finaalin runkosarjan voittajan kotikentällä. Vuodeksi 2007 järjestelmä kuitenkin muuttui siten, että pelataan muitakin sijoitusotteluita kuin finaali ja nämä ottelut pelattiin Helsingin jäähallissa. Runkosarjan kaksi parasta pääsivät finaaliin ja neljä huonointa pelaavat pääsystä sijoitusotteluissa, joissa ratkottiin sijat 5-6 ja 7-8. Vuonna 2007 pelattiin myös pronssiottelu. Vuonna 2006 turnauksen voitti Färjestads BK, joka voitti finaalissa Oulun Kärpät 5-1. Mestari sai myös 60 000 euron rahallisen palkinnon. Kolmanneksi selviytyi runkosarjan sijoituksen perusteella Djurgårdens IF. Turnauksen muista suomalaisjoukkueista TPS oli viides, Tappara kuudes ja HIFK kahdeksas. Vuonna 2007 turnauksen voitti Kärpät, joka kukisti finaalissa Frölunda HC:n lukemin 5-2. Finaalin kaikkien maalien tekijä oli suomalainen pelaaja. Muista suomalaisjoukkueista Tappara oli neljäs, TPS viides ja HIFK jäi toista kertaa peräkkäin turnauksen viimeiseksi. Vuonna 2007 turnaus järjestettiin ensimmäistä kertaa myös junioreille. Kaudella 2008 mukaan tuli yksi joukkue lisää sekä Ruotsista, että Suomesta. Nämä joukkueet olivat HV71 Jönköpingistä ja Helsingin Jokerit. Vuonna 2008 turnauksen ratkaisuottelut pelattiin Linköpingissä. Vuonna 2009 ruotsalaiset ja suomalaiset seurat ratkaisevat mestarit keskenään. Nordic Trophy laajeni European Trophyksi, jota pelattiin vuosina 2010–2013. ==Mestarit== Vuosi Mestari Finalisti Tulos Kolmas 2006 Färjestads BK Kärpät 5-1 Djurgårdens IF 2007 Kärpät Frölunda HC 5-2 Färjestads BK 2008 Linköpings HC Frölunda HC 5-4 ja. HIFK 2009 Djurgårdens IF Tappara Linköpings HC HIFK 4-1 2-0 HV71 Lukko ==Katso myös== *Pohjola Cup Luokka:Jääkiekkokilpailut
Sumy

Sumy () on Psel-joen rannalla Koillis-Ukrainassa sijaitseva kaupunki ja samalla Sumyn alueen hallinnollinen keskus. Kaupungin läpi virtaa Dneprin sivuhaara Psel. Vuoden 2013 alussa asukasluku oli 269 177. ==Historia== Sumy perustettiin 1652 vuoden paikkeilla kasakoiden linnoitukseksi tarkoituksena suojella Slobodaa Krimin tataareilta. Kun Sumyn alue liitettiin Venäjän keisarikuntaan, kaupungista tuli tärkeä taloudellinen keskus. Kaupunki kärsi pahoista vaurioista toisen maailmansodan aikana Saksan miehittäessä Ukrainaa ja sodan päätyttyä Sumy rakennettiin uudelleen. Korkeakouluopetusta antavat muun muassa Sumyn valtionyliopisto, Sumyn kasvatustieteellinen valtionyliopisto, Ukrainan pankkiakatemia ja Sumyn kansallinen maataloustieteellinen yliopisto. Saksalainen Cellen kaupunki on ollut vuodesta 1990 Sumyn ystävyyskaupunki. 24\. helmikuuta 2022 Venäjän hyökätessä Ukrainaan, Sumy joutui Venäjän joukkojen hyökkäyksen kohteeksi. Seuraavana päivänä Venäjä valtasi Sumyn. ==Väestö== ===Väestönkehitys=== *1850 – 11 500 *1897 – 27 564 *1913 – 50 400 *1926 – 44 000 *1939 – 69 000 *1959 – 98 000 *1970 – 159 000 *1979 – 231 558 *1989 – 293 706 *2001 – 295 847 *2013 – 269 177 == Maantiede == === Ilmasto === ==Lähteet== == Aiheesta muualla== * Lyhyesti Sumyn kaupungista Sumyn alueen sivustolla * Sumyn joukkoliikenteestä * Sumyyn keskittynyt portaali (sumy.net.ua) * Sumyn turismitietoa * Luokka:Sumyn piiri
JHT Kalajoki

JHT on kalajokinen jääkiekkoseura. Se on perustettu vuonna 1992. JHT on lyhenne sanoista Junkkarit Hockey Team ja se onkin peruja vuonna 1930 perustetusta Kalajoen Junkkareista. ==Historia== Sen edustusjoukkue pelaa Suomen kolmanneksi korkeimmalla sarjatasolla eli Suomi-sarjassa. Kausi 2006-2007 oli kalajokisille neljäs Suomi-sarjassa. Seura sijoittui Pohjoislohkon kahdeksanneksi eli kolmanneksi viimeiseksi. Joukkue keräsi kauden aikana yhteensä 34 pistettä. Joukkueessa oli kuitenkin hyviä tehomiehiä ja JHT:llä olikin kolme miestä pistepörssin kuuden parhaan joukossa. Näistä parhaimpana Sami Markkanen kolmantena. Aikaisemmin seura on pelannut Suomi- sarjaa kausilla 1999-2002. Kaudella 2001-2002 seura JHT sijoittui Pohjoislohkon seitsemänneksi eli viimeistä edelliseksi. Joukkue sai tällä kaudella 16 pistettä. Kaudella 2001-2002 se sijoitui kuitenkin lohkonsa viimeiseksi kerättyään 19 pistettä ja joutui karsintasarjaan. Siinäkin se jäi viimeistä edelliseksi ja putosi näin Suomi-sarjasta. Kaudet 1992-1996 seura pelasi vanhaa I-divisioonaa, joka oli Suomen toiseksi korkein sarjataso. I-divisioonassa se Junkkarit sijoittui ensimmäisellä kaudellaan viidenneksi. kaksi seuraavaa kautta sijoitus oli kymmenes. Toistaiseksi viimeisellä kaudellaan Suomen toiseksi korkeimmalla sarjatasolla seura sijoittui sijalle 16. Lopun aikaansa eli kymmenisen kautta seura on pelannut II-divisioonassa. Kaudella 1992-1993 seuran ykköskentällinen, hyökkääjät Kari Jalonen, Tony Arima, Jan Jasko, puolustajat Tapio Levo ja Robert Pukalovic herätti vastustajissa kauhunsekaisia tunteita. Kentällisen olisi voinut laittaa jäälle hyvällä menestyksellä mitä tahansa SM-liigajoukkuettakin vastaan. Maalivahtina pelasi mittavan uran SM-liigassa (TPS, Ässät ja HPK) tehnyt Kari Rosenberg. Myöhemmillä 1-divisioonakausilla seura teki yhteistyötä mm. KalPan kanssa ja pelaajavaihdon myötä JHT:ssa pelasivat mm. Jussi Tarvainen, Jermu Pisto ja Dmitri Zinin. Junkkareissa vieraili myös kokenut SM-liigapelaaja Kari Kanervo sekä nuorten MM-kisoissa vuonna 1995 Suomea edustanut Mikko Helisten sekä SM- liigassa usealla kaudella pelanneet Markku Takala ja Pasi Nielikäinen. Myös sittemmin Tapparaa SM-liigassa edustanut maalivahti Tommi Hietala pelasi vuoden Kalajoella. ==Maineikkaita pelaajia== Lisäksi kaksi muuta pelaajaa on varattu NHL:aan. === Kasvatit pääsarjatasolla === Elite Prospects *Hannes Häkkilä *Tomáš Jaško (varhain juniorina) *Juho Jokinen *Jussi Jokinen *Jenna Kaila *Raili Mustonen *Kiia Nousiainen *Joni Puurula *Timo Seikkula *Teemu Siironen *Iina Tohila *Riku Tohila *Iikka Törnvall *Jasmine Ylitalo === Seurassa pelanneet NHL-pelaajat === * Jussi Jokinen * Kari Jalonen * Tapio Levo ==Lähteet== == Aiheesta muualla == * Kotisivu Luokka:Suomi-sarjaseurat Luokka:Kalajokelaiset urheiluseurat
Shawn Levy

Shawn Levy (s. 1967 Montreal, Quebec) on kanadalainen elokuvaohjaaja ja näyttelijä, joka on esiintynyt useissa rooleissa televisiossa sekä cameorooleissa ohjaamissaan elokuvissa. Hänen ohjaamiaan elokuvia ovat muun muassa Big Fat Liar – valehtelija (2002), Just Married (2003), Villi tusina (2003), Vaaleanpunainen pantteri (2006), Night at the Museum 2 (2009), Free Guy (2021), The Adam Project (2022) ja Deadpool & Wolverine (2024). Hän on myös ohjannut useita televisio-ohjelmia kuten Stranger Things (2016–), jota hän on myös tuottanut. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Yhdysvaltalaiset näyttelijät Luokka:Vuonna 1967 syntyneet Luokka:Elävät henkilöt
Flinch

Flinch on viisihenkinen tamperelainen yhtye, joka on perustettu alkuvuodesta 2003. Alkujaan yhtye toimi kokoonpanolla Ville Liimatainen (laulu), Mikko Häkkilä (kitara), Tuukka Hänninen (basso), Olli Laukkanen (kitara) ja Juuso Valkeala (rummut). Keväällä 2007 muut jäsenet erosivat yhtyeestä, ja Liimatainen jatkoi Flinch-nimisellä yhtyeellä. Patentti- ja rekisterihallituksen mukaan kuitenkin oikeuden Flinch-nimeen omistavat Mice, Hänninen ja Valkeala. Yhtyeen jäsenet ovat nykyään Ville Liimatainen (laulu), Jaakko (kitara), Haiwe (kitara), Tommi (basso) ja Oskari (rummut). Levy ilmestyi alkuvuodesta 2008. Liimataisen isoveli Jonne Aaron on Negative- yhtyeen laulaja ja on ollut tuottamassa veljensä uutta levyä. == Jäsenetlevyn Kuvastin tiedot sivulla https://viola.linneanet.fi/ == * Ville Liimatainen – laulu * Haiwe – kitara * Kosti – kitara * Tommi – basso * Oskari – rummut === Entiset jäsenet === * Mikko Häkkilä – kitara * Olli Laukkanen – kitara * Tuukka Hänninen – bassokitara * Juuso Valkeala – rummut == Julkaisut == === Albumit === * * * === Singlet === * Tuulet (17.8.2005) listasijoitus 3. * Liikaa (25.1.2006) listasijoitus 2. * Taivas Tähtiverhoineen (2008) * 1986 (2008) * Roosa (2011) * Tänä iltana (2011) === Musiikkivideot === * Liikaa * Taivas tähtiverhoineen == Lähteet == ==Aiheesta muualla== * Yhtyeen kotisivu * * Flinch.net.ms * http://www.discogs.com/artist/1370854-Flinch-5 Diskografia Luokka:Suomalaiset rockyhtyeet Luokka:2000-vuosikymmenen yhtyeet ja sooloartistit
Wolfmother

Wolfmother on australialainen rockyhtye Sydneystä. Sen jäseniä ovat Andrew Stockdale (laulu ja kitara), Ian Peres (basso ja koskettimet), Aidan Nemeth (kitara) ja Will Rockwell-Scott (rummut). Yhtyeen soittama musiikki on saanut vaikutteita muun muassa Blue Cheeriltä, Jimi Hendrixiltä, Black Sabbathilta ja Led Zeppeliniltä. Singlejä yhtye on julkaissut kahdeksan, EP:tä kaksi ja kaksi albumia, joista debyytti nousi Australiassa myyntilistojen kolmoseksi vuonna 2005. Tunnetuimpia kappaleita ovat muun muassa ”Woman”, ”White Unicorn”, ”Dimension” ja ”Joker & the Thief”. Vuonna 2008 Chris Ross (basso ja koskettimet) ja Myles Heskett (rummut) erosivat yhtyeestä jättäen Stockdalen ainoaksi jäseneksi. Lyhyen hiljaiselon jälkeen Stockdale kokosi ympärilleen uuden kokoonpanon, johon kuuluivat muusikot Ian Peres, Aidan Nemeth ja Dave Atkins ja Stockdale itse. Samalla yhtyeen jäsenten lukumäärä kasvoi yhdellä. Vuonna 2009 yhtye äänitti uuden albumin nimeltä Cosmic Egg. Will Rockwell- Scott korvasi Atkinsin Wolfmotherin rumpalina huhtikuussa 2010. Vuonna 2011 yhtye ilmoitti ryhtyvänsä tekemään kolmatta albumia. Wolfmother 2016 (12 von 13).jpg| Andrew Stockdale Wolfmother 2016 (3 von 13).jpg|Ian Peres Wolfmother 2016 (13 von 13).jpg|Alex Carapetis (Tour Drummer) Wolfmother 2016 (6 von 13).jpg|Ian Peres ==Diskografia== ===Albumit=== *Wolfmother (2005) #3 Australia (4x platinaa), #25 UK, #22 US *Cosmic Egg (2009) *New Crown (2014) *Victorious (2016) *Rock'n'Roll Baby (2019) *Rock Out (2021) ===EP:t=== *Wolfmother EP (2004) *Dimension ([2006) *Please Experience Wolfmother Live (2007) *iTunes Live from Sydney (2010) ===Singlet=== *Mind's Eye / Woman (2005) *White Unicorn (2006) *Dimension (2006) *Woman (2006) *Love Train (2006) *Joker & the Thief (2006) *Back Round (2009) *New Moon Rising (2009) *White Feather (2009) *Far Away (2010) ==Aiheesta muualla== *
Lääketieteen tautiluokitus

Lääketieteen tautiluokitus on kansallinen ja kansainvälinen sopimus tautien nimeämisestä ja luokittelusta. Nykyisin sitä ylläpitää maailmanlaajuisesti Maailman terveysjärjestö WHO ja Suomessa STAKES lääkintöhallituksen loputtua. Pohjoismaat koordinoivat sanastoa ja käytäntöjä myös keskenään. Tauteja alettiin luokitella luonnontieteellisen tutkimuksen luokitellessa muitakin eliöitä 1500-luvulta alkaen. Ranskalainen lääkäri ja Carl von Linnén pitkäaikainen kirjeenvaihtotoveri François Boissier de Sauvages de Lacroix julkaisi vuonna 1768 teoksen Nosologia methodica, jossa sairaudet jaettiin kymmeneen luokkaan, 295 sukuun ja 2 400 lajiin. Suomessa Johan Haartman julkaisi tautiluokituksensa Sciagraphia morborum vuosina 1779–1781. Nykyinen kansainvälinen tautiluokitus periytyy kuitenkin hallinnollisista lähtökohdista: tilastotieteilijöiden 1800-luvun puolivälissä kuolinsyiden tilastoimiseen kehitettämistä luetteloista. Ensimmäinen kansainvälinen kuolinsyyluettelo International List of Causes of Death (ICD) vuodelta 1893 sisälsi 161 nimikekoodia. Sen jälkeen luetteloa tarkistettiin noin kymmenen vuoden välein. 1930- ja 1940-luvulla todettiin, että tarvitaan luokitteluperuste myös muita kuin kuolemaan johtaneita tauteja varten. Maailman terveysjärjestö WHO vahvisti vuonna 1948 ensimmäisen tällaisen luokittelun, International Classification of Diseases, Injuries and Causes of Death (ICD-6), jossa oli jo 952 nimikettä. Vuonna 1975 luetteloa ja sen rakennetta uudistettiin erikoisasiantuntijoiden vaatimuksesta paljon, ja uudessa luettelossa (ICD-9) oli 6 701 nimikettä. Vuonna 1996 valmistui suomenkielinen versio WHO:n vuonna 1989 vahvistamasta tautiluokituksesta ICD-10, jossa nimikekoodeja on 12 420\. ICD-11 on ollut tarkoitus ottaa käyttöön kansainvälisesti vuonna 2018. ==Katso myös== *International Statistical Classification of Diseases and Related Health Problems *DSM ==Lähteet== *Tautinimistöjen kansainvälinen kehittämistyö lahtelaisen lääketieteen historioitsijan Arno Forsiuksen (LKT) kirjoitus 8/2006 ===Viitteet=== == Aiheesta muualla == * THL: Tautiluokitus ICD-10 * Haku suomenkielisestä tautiluokituksesta (ICD-10) Luokka:Sairaudet
Sana (lehti)

Sana on Kansan Raamattuseuran lehti, joka perustettiin 1945 Kansan Raamattuseuran syntyyn vaikuttaneen Frank Mangsin ehdotettua kristillisen kuva- ja aikakauslehden perustamista. Sen pitkäaikainen päätoimittaja on ollut Mauri Tiilikainen, joka oli päätoimittajana kahteen otteeseen, vuosina 1955–1964 ja 1966–1971. Sana-lehden päätoimittajana on toiminut vuodesta 2022 alkaen Ilkka Enkenberg. Tabloid-lehtenä viikoittain ilmestynyt Sana muuttui vuoden 2021 alusta 60-sivuiseksi aikakauslehdeksi, joka ilmestyy kahdesti kuussa. ==Päätoimittajat ja vastuuhenkilöt== Päätoimittajat eivät ennen 1980-lukua olleet lehden toimituksellisessa työssä juurikaan mukana; esimerkiksi ensimmäinen päätoimittaja Lennart Pinomaa kirjoitti käytännössä vain pääkirjoituksia. Mauri Tiilikaisen ja Veli-Pekka Toiviaisen aikoihin (1954–1987) oli käytössä malli jossa Kansan Raamattuseuran toiminnanjohtaja oli vastaava päätoimittaja mutta lehden teosta vastasi toimitussihteeri ja muu toimitus. ===Vastaavat päätoimittajat ja tosiasialliset vastuuhenkilöt=== * 1945 päätoimittaja Lennart Pinomaa, toimitussihteereitä Ensio Lehtonen, Erkki Kario, Jaakko Railonkoski * 1954 päätoimittaja Erkki Laitakari * 1954 päätoimittaja Mauri Tiilikainen, johtava toimittaja Uuras Saarnivaara (1.9.1954–30.9.1957), toimitussihteeri Hannu Pietilä * 1964 päätoimittaja Hannu Pietilä, toimitussihteeri Seija Karilas * 1966 päätoimittaja Mauri Tiilikainen, toimitussihteeri Seija Karilas * 1971 päätoimittaja Veli-Pekka Toiviainen, toimituspäällikkö Seija Karilas, toimitussihteeri Simo Repo, johtava erikoistoimittaja/ toinen päätoimittaja (1.8.1976–1.8.1980) Tapani Ruokanen, toinen päätoimittaja Olli Valtonen (1.8.1980–1.9.1983), toinen päätoimittaja (1.1.1984–1.2.1987) Martti Toivanen * 1985 päätoimittaja Anita Koskimaa ===Vastaavat päätoimittajat (sekä nimettyinä että tosiasiallisesti)=== * 1987 Martti Toivanen * 1993 Tapio Aaltonen * 1997 Harri Heino * 1997 Heikki Kotila * 2000 Sirkku Nyström * 2002 Hans Krause * 2003 Hannu Nyman * 2015 Heli Karhumäki * 2022 Ilkka Enkenberg ==Lähteet== ==Aiheesta muualla== * Sana-lehden verkkosivut. Luokka:Suomalaiset kristilliset aikakauslehdet Luokka:Viidesläisyys
The Meters

The Meters on yhdysvaltalainen funk-yhtye New Orleansista. Yhtye perustettiin vuonna 1965. Keskeiset jäsenet olivat kosketinsoittaja ja vokalisti Arthur 'Art' Neville, kitaristi Leo Nocentelli, basisti George Porter Jr. sekä rumpali Joseph 'Zig' Modeliste. Tunnetuimpia The Metersin levyjä ovat 1969 ilmestynyt instrumentaalilevy Look-Ka Py Py, jossa luodaan tietä 1970-luvun funkille, sekä Nevillen (ja taustalaulajien) laulua sisältävä Rejuvenation (1974), joka edustaa täyspainoista 1970-luvun funkia. Muista levyistä debyyttilevy sekä Fire on the Bayou (1975) ovat pidetyimmästä päästä. The Meters teki myös työtä eri artistien, kuten Paul McCartneyn, studioyhtyeenä. Yhtye ei koskaan saanut suurta suosiota, mutta on silti edelleen hyvin arvostettu. Yhtyeen musiikkia, etenkin rumpali Zig Modelisten komppeja, on myöhemmin samplattu ahkerasti hip hop -levyille. ==Diskografia== *The Meters (1969) *Look-Ka Py Py (1969) *Struttin' (1970) *Gabbage Alley (1972) *Rejuvenation (1974) *Fire on the Bayou (1975) *Trick Bag (1976) *New Directions (1977) *Here Come the Metermen (1986) *Good Old Funky Music (1990) *Uptown Rulers: The Meters Live on the Queen Mary (1992) *Fundamentally Funky (1994) *Fiyo at the Fillmore, Vol. 1 (2003) *Message from the Meters (2004) Meters, The Meters, The
Koillismaa (Norja)

Koillismaa () on Norjalle kuuluvan Huippuvuorten saariryhmän toiseksi suurin saari.North-east Svalbard nature reserve Norwegian Polar Reserve Nimensä mukaisesti se sijaitsee pääsaaresta Länsimaasta koilliseen. Se on lähes kokonaan jäätikön peitossa; jäättömät osat ovat peurojen asuttamaa tundraa. Rannikoilla elää myös mursuja. Saaren suurin jäätikkö Austfonna on maailman kolmanneksi suurin ja Euroopan suurin jäätikkö, se on paksuimmalta kohdaltaan 560 metriä paksu ja ympärysmitaltaan 200 kilometriä. Koillismaa pinta-ala on 14600,03 neliökilometriä. Saari on asumaton. == Lähteet == Luokka:Huippuvuorten maantiede Luokka:Norjan saaret
Cameo (yhtye)

Cameo oli 1970- ja 1980-luvuilla pinnalla ollut afroamerikkalainen yhtye, joka teki 1970-luvun lopulla funkia ja 1980-luvulla funk-vaikutteista R&B;:tä. Cameo muistetaan parhaiten 1980-luvun R&B-hittikappaleista;, joista tunnetuin on listojen kärkeen noussut ”Word Up!” vuodelta 1986. Kappaleesta ovat tehneet cover-kappaleen muun muassa Gun, Korn ja Melanie B. 1970-luvun funk-levyistä voidaan mainita esimerkiksi Cardiac Arrest (1977), jonka tunnetuin kappale on ”Rigor Mortis”. Yhtyeen keulahahmo on laulaja Larry Blackmon. ==Diskografia== Vuosi Albumi Levy-yhtiö 1977 Cardiac Arrest Chocolate City 1978 We All Know Who We Are Chocolate City 1978 Ugly Ego Chocolate City 1979 Secret Omen Chocolate City 1980 Cameosis Chocolate City 1980 Feel Me Chocolate City 1981 Knights of the Sound Table Chocolate City 1982 Alligator Woman Chocolate City 1983 Style Atlanta Artists 1984 She's Strange Atlanta Artists 1985 Single Life Atlanta Artists 1986 Word Up! Atlanta Artists 1988 Machismo Atlanta Artists 1990 Real Men... Wear Black Polygram Records 1992 Emotional Violence Reprise Records 1992 Shake Your Pants Polygram Records 1993 The Best of Cameo Mercury 1994 In the Face of Funk Way Too Funky 1996 The Best of Cameo, Volume 2 Mercury 1996 Nasty Intersound Records 1998 Best of Cameo Universal Records 1998 Live: Word Up Universal Records 1998 The Ballads Collection Polygram Records 1998 Greatest Hits Polygram Records 1999 12” Collection and More Mercury 2000 Sexy Sweet Thing Crash Records 2001 The Hits Collection Universal Records 2001 The Millennium Collection: The Best of Cameo Mercury 2002 Anthology Mercury 2003 Original Artist Hit List Intersound Records 2003 Classic Cameo Mercury 2004 The Best of Cameo Collectables Records 2005 Gold Mercury 2006 The Definitive Collection Mercury Luokka:Yhdysvaltalaiset funkyhtyeet
Kivikko (täsmennyssivu)

Kivikko voi tarkoittaa seuraavia asioita: * Kivikko, kaupunginosa Helsingissä * Kivikko, kaupunginosa Kemissä * kivikko, maalaji == Sukunimiä == * Heikki Kivikko, entinen hiihtäjä
The Headhunters

thumb|Herbie Hancock ja The Headhunters vuonna 1975. The Headhunters on 1970-luvulla aloittanut R&B-yhtye;The Headhunters. Artist Biography by Alex Henderson. Allmusic. Viitattu 13.7.2017., joka sai nimensä Herbie Hancockin levyn Head Hunters (1973) mukaan. The Headhuntersissa soittavat multipuhaltaja Bennie Maupin, lyömäsoittaja Bill Summers ja basisti Paul Jackson, jotka olivat Hancockin Head Hunters -levyllä. Rumpalina on Mike Clarke ja kitaristina on Melvin Ragin, joka tunnetaan myös nimellä Wah-Wah Watson. Arvostetuin The Headhunters -nimellä tehty levy on Survival of the Fittest, joka ilmestyi vuonna 1975. Se kuuluu jazz-funk-tyylin tunnetuimpiin julkaisuihin jatkaen Hancockin aiempien Head Hunters ja Thrust-levyjen tiellä. Paul Jackson laulaa taustalaulajien kanssa levyn ensimmäisessä kappaleessa ”God Make Me Funky” (jota on samplattu esimerkiksi The Fugeesin hitissä ”Ready or Not”). Levyn muut kappaleet ovat sen sijaan sävyltään Hancockin aiempia levyjä vapaamuotoisempia, ja niissä on pitkiä Maupinin sooloja sekä intensiivisiä afrikkalaisvaikutteisia Summersin ja Clarken luomia rytmejä. Summers vie levyllä etnisten lyömäsoittimien käytön vielä Hancockin jazz- funklevyjä pidemmälle. Yhtye koottiin 1990-luvulla uudelleen ja vuonna 1998 se äänitti levyn Return of the Headhunters! ==Lähteet== == Aiheesta muualla == * The Headhunters Discogs-sivustolla. Luokka:Yhdysvaltalaiset jazzyhtyeet Luokka:Yhdysvaltalaiset funkyhtyeet
Earth, Wind & Fire

Earth, Wind & Fire on 1970-luvulla suosionsa huipulla ollut yhdysvaltalainen R&B-yhtye.; Earth, Wind & Fire on yksi historian menestyneimmistä yhtyeistä. Sen albumeja on myyty maailmanlaajuisesti yli 100 miljoonaa kappaletta. Yhtyeen musiikissa näkyvät 1970-luvun R&B;:n elementit, soul, funk ja disko. Yhtyeen ensimmäinen vuonna 1971 julkaistu albumi, yhtyeen itsensä mukaan nimetty Earth, Wind & Fire, on sen arvostetuimpia julkaisuja. Levy edustaa tyyliltään Sly Stone -vaikutteista, mutta vahvempaan torvisektioon perustuvaa funkia. Ensilevy ei kuitenkaan vielä menestynyt erityisen hyvin kaupallisesti. Uusia albumeja ilmestyi joka vuosi, ja erityisesti vuoden 1975 levyä That's the Way of the World on pidetty yhtenä yhtyeen uran kohokohdista. Siinä soundit ovat jo debyyttilevyä selvästi pehmeämmät ja levystä noin puolet on balladimateriaalia. Levystä I Am (1979) alkaen yhtye on voimakkaasti jo diskon puolella. Tunnetuimpia listoilla menestyneitä kappaleita yhtyeeltä ovat esimerkiksi ”Shining Star”, ”September”, ”Let's Groove”, ”Fantasy”, ”Boogie Wonderland”, ”Sing a Song”, ”That's the Way of the World” ja ”After the Love Has Gone”. Yhtyeen funkhitteihin kuuluvat esimerkiksi ”Mighty, Mighty”, ”Getaway”, ”Saturday Night”, ”Jupiter” ja ”Serpentine Fire”. ==Diskografia== ===Studioalbumit=== *1971 - Earth, Wind & Fire *1972 - The Need of Love *1972 - Last Days and Time *1973 - Head to the Sky *1974 - Open Our Eyes *1975 - That's the Way of the World *1976 - Spirit *1977 - All 'n All *1979 - I Am *1980 - Faces *1981 - Raise! *1983 - Powerlight *1987 - Touch the World *1990 - Heritage *1993 - Millennium *1997 - In the Name of Love *2003 - The Promise *2005 - Illumination *2013 - Now, Then & Forever *2014 - Holiday ===Livealbumit=== *1975 - Gratitude *1996 - Greatest Hits Live *2002 - That's the Way of the World: Alive in 75 *2002 - Live in Rio ===Kokoelmat=== *1974 - Another Time *1978 - The Best of Earth, Wind & Fire, Vol. 1 *1986 - The Collection *1988 - The Best of Earth, Wind & Fire, Vol. 2 *1992 - The Eternal Dance *1992 - The Very Best of Earth, Wind & Fire *1996 - Elements of Love: Ballads *1996 - Boogie Wonderland: The Very Best of Earth, Wind & Fire *1998 - Greatest Hits *1999 - The Ultimate Collection *2002 - The Essential Earth, Wind & Fire *2004 - Love Songs *2006 - Beautiful Ballads *2008 - Playlist: The Very Best of Earth, Wind & Fire *2009 - The Music of Earth, Wind & Fire *2010 - The Greatest Hits == Aiheesta muualla == * Viralliset kotisivut * Viralliset fanisivut Luokka:1970-luvun yhtyeet ja sooloartistit Luokka:Grammy-palkinnon saajat Luokka:Hollywood Walk of Fame Luokka:Rock and Roll Hall of Fame Luokka:Yhdysvaltalaiset diskoyhtyeet Luokka:Yhdysvaltalaiset funkyhtyeet Luokka:Yhdysvaltalaiset soulyhtyeet
Sotahuuto

Sotahuuto voi tarkoittaa ainakin seuraavia asioita: * Sotahuuto, taistelun yhteydessä huudettava sana tai lause * edellisen perusteella syntynyttä vaakunan osaa (iskulause) * Sotahuuto-nimistä tapahtumaa * Sotahuuto, Pelastusarmeijan lehti * Sotahuuto, kristillistä metallia soittava yhtye * Sotahuuto, Horna-yhtyeen albumi.
Gustaf Lorentz Sommelius

250px|right Gustaf Lorentz Sommelius (19. lokakuuta 1811 Blekinge, Ruotsi – 5. kesäkuuta 1848 Dybbøl, Tanska) oli ruotsalainen runoilija ja Ruotsin armeijan luutnantti. Sommelius oli lahjakas lyyrillinen runoilija. Hän oli luonteeltaan kiivas ja intohimoisen luomisvoimainen, "byronilainen", joka mielellään käsitteli aiheitaan epäharmonisesti ja vapaamuotoisesti. Hän oli romantikko ja 1800-luvun alkupuolen skandinavististen aatteiden intomielinen kannattaja. ==Sommelius vapaaehtoisena Tanskan armeijassa== Ensimmäisen Saksan–Tanskan sodan sytyttyä Sommelius ilmoittautui 30. toukokuuta monen muun ruotsalaisen tavoin vapaaehtoisena Tanskan armeijan palvelukseen. Kesäkuun 4. hän ilmoittautui 5. rykmenttiin Alsin kylässä. Seuraavana päivänä rykmentti joutui kovaan taisteluun Dybbölin lähistöllä. Kun joukkojen olisi tullut edetä, ne suojautuivat. Sommelius nousi vallin päälle ja komensi: "Eteenpäin - Hurr..." Silloin vihollisen kuula lävisti hänen kaulansa kesken hurraahuudon. Kesäkuun 8. hänet haudattiin Augustenborgin kirkon hautuumaalle. Sommeliuksen hautakivessä lukee: "Svensk af Födsel faldt han for Danmark". Paikalle, jossa Sommeliuksen kaatui, pystytettiin vuonna 1926 muistokivi. Siinä lukee: "Her faldt svensk frivillig prmlt. G. L. Sommelius ved 5. bataillon d. 5.6.1848." Sommelius oli itse romantiikan runouden hengen mukainen sankari, joka kuoli ihanteidensa vuoksi. Hän nousi suureen maineeseen, joskin hänen runoutensa ei ehkä yllä korkeimmalle tasolle. Sommeliuksen ainoa tytär, Mathilda Christina, jäi orvoksi, muutti Suomeen ja meni myöhemmin naimisiin suomalaisen tuomarin, Walfrid Waldenin kanssa. G. L. Sommelius oli kenraali Rudolf Waldenin äidinisä. ==Julkaisuja== * Vallmoknoppar, plockade på steppen af Beppo, 1846 * Silhuetter, klippta i papp, samlade af doktor Dulcamara, 1846 Sommelius julkaisi teokset salanimillä Beppo ja doktor Dulcamara. Nimimerkit on otettu lordi Byronin runosta Beppo ja Gaetano Donizettin oopperasta Lemmenjuoma. ==Aiheesta muualla== * Historiecenter Dybböl Banke * Sommeliuksen muistokivi Dybbölissä * Ruotsalaiset Schleswigin sodassa 1848 - 1850 * Svenskt biografiskt handlexikon, II:484 * Karl Warburg: Viktor Rydberg, hans levnad och diktning - Viktor Rydbergin arvio Sommeliuksen runoudesta * Karl Warburg: Svensk litteraturhistoria i sammandrag, s.183-184 * Biller, Gunnar: Byron i det Svensk litteratur för Strandberg, Samlaren, 1912 - Sommelius, "Sveriges Byron" Luokka:Ruotsalaiset runoilijat Luokka:Ruotsalaiset upseerit Luokka:Vuonna 1811 syntyneet Luokka:Vuonna 1848 kuolleet
Nokia Eseries

Nokia Eseries on Nokian yritysjärjestelmäyksikön (Enterprise Solutions) puhelinvalikoima, jonka ensimmäiset neljä laitetta julkaistiin vuonna 2006. Valikoimaan kuuluu erityisesti yritys- ja työkäyttöön suunnattuja mobiililaitteita. Näistä osa on perinteisiä matkapuhelimia (E50 ja E60) ja osa QWERTY-näppäimistöllä varustettuja puhelimia (E61, E70, E71, E90 ja E7). E50:ä lukuun ottamatta kaikissa näistä on 3G- ja WLAN-yhteydet. WLAN:lla varustettuja malleja voi käyttää lisäksi VoIP-puhelimena. Yhteistä Eseries- laitteille on Symbian-käyttöjärjestelmä ja S60-käyttöliittymä. == Aiheesta muualla == Eseries sv:Lista över Nokia-smartphones#Eserien
Spagetti

Spagetti on pitkulaista, ohutta pastaa. Sen nimi juontuu italian kielen sanasta spaghetto, joka merkitsee ohutta nauhanpätkää. Pitkää reikäpastaa kutsutaan myös bucatini- ja zitonepastaksi. Italialainen spagetti valmistetaan yleensä durumvehnästä, mutta sitä voi tehdä muistakin viljalajeista kuten riisistä, kaura- ja ruissekoituksista sekä täysjyvävehnästä. Länsimaissa spagetti on yksi suosituimmista pastan muodoista; Suomessakin se on hyvin suosittu ruokalaji. Spagettia käytetään ennen kaikkea kastikkeiden lisukkeena, mutta sitä voi käyttää myös makaronilaatikkoon ja paistoksiin. Knorrin vuonna 2010 teettämän kyselyn mukaan spagetti ja jauhelihakastike on suomalaisten suosituin arkiruoka. Aprillipäivänä 1957 BBC kehitti Spagettipuu-aprillipilan, jossa kerrottiin sveitsiläisten kasvattavan spagettia puussa. ==Lähteet== ==Aiheesta muualla== Luokka:Pasta
Kryptografi

Kryptografi on kryptografiaa harjoittava henkilö, joka työkseen tekee uusia salakirjoitusmenetelmiä ja suojaa viestejä salakirjoitukselta. Kryptografin vastakohtana on kryptoanalyytikko, joka pyrkii avaamaan kryptografin salakirjoituksen. Tunnettuja historiallisia kryptografeja olivat mm. salakirjoituksia kehittänyt Julius Caesar ja Blaise de Vigenère. Luokka:Salakirjoitustekniikka
Harivaara

Harivaara on Romppalan naapurikylä Kontiolahden kunnassa, noin 13 kilometrin päästä Kolilta. Harivaaran asutuista taloista suurin osa on asuttuina pelkästään kesällä. Luokka:Kontiolahden kylät
Keltaiset kasvot

Keltaiset kasvot (engl. The Adventure of the Yellow Face) on Arthur Conan Doylen kirjoittama Sherlock Holmes -novelli. Se ilmestyi ensimmäistä kertaa Strand Magazine -lehdessä helmikuussa 1893 ja sen kuvitti Sidney Paget. 1894 se ilmestyi novellikokoelmassa The Memoirs of Sherlock Holmes. Ensimmäinen suomennos ”Keltainen naama” ilmestyi jo 1898 Pohjalainen-sanomalehdessä. Keltaiset kasvot on yksi harvoja Holmes-tarinoita, jossa Holmes on ollut väärässä. Novellin lopussa Holmes sanookin Watsonille: :”Watson”, sanoi hän, ”jos joskus huomaat että olen saamaisillani liian paljon itseluottamusta ja annan liian vähän arvoa tarpeellisille tutkimuksille, niin kuiskaa korvaani sana ”Norbury”, ja minä olen oleva sinulle hyvin kiitollinen.” == Juoni == Tarina on harvoja, joissa Sherlock Holmes osittain epäonnistuu. Tarinassa Keltaiset Kasvot Holmes tekee väärän johtopäätelmän, vaikkakaan se ei vaikuta ratkaisevasti loppuratkaisuun. Tarinassa erään maaseudulla asuvan miehen naapuriin muuttaa outo perhe, joka vaikuttaa hyvin epäkohteliaalta. Talon ikkunassa mies myös näkee oudot keltaiset kasvot, jotka selvästi kuuluvat ihmiselle, mutteivät näytä ihmisen kasvoilta. Mies alkaa kummeksua, kun hänen vaimonsa alkaa käydä talossa ja kääntyy Sherlock Holmesin puoleen. Holmes päättelee annettujen faktojen perusteella, että talossa asuu vaimon ensimmäinen mies, joka kiristää vaimoa jollain tiedolla. Holmes, mies ja tohtori Watson tunkeutuvat taloon vaimon ollessa siellä ja menevät yläkertaan. Selviää, että talossa asuu vaimon vanha palvelija ja tämän ensimmäisestä avioliitosta syntynyt musta lapsi, joka käyttää keltaista naamiota salatakseen ihonvärinsä naapureilta. Vaimo pelkäsi miehensä hylkäävän tämän ja lapsen, mutta mies otti lapsen syliinsä ja otti tämän samalla perheenjäsenekseen. == Henkilöt == *Sherlock Holmes *Tohtori Watson *Grant Munro, huolestunut aviomies *Effie Munro, Munron omituisesti käyttäytyvä vaimo == Sovitukset == Maurice Elvey ohjasi brittiläisen mykkäelokuvaversion The Yellow Face 1921. Käsikirjoituksen teki William J. Elliot. Pääosissa olivat Eille Norwood Sherlock Holmesina ja Hubert Willis tohtori Watsonina. Elokuva on kadonnut. == Suomennokset == === Novellikokoelmat === *1904: ”Keltainen naama”. Teoksessa Sherlock Holmes'in Seikkailut II. Suomentanut Matti Pennanen. Yrjö Weilin *1919: ”Keltaiset kasvot”. Teoksessa Kadonnut kilpajuoksija. Sherlock Holmesin seikkailuja. Suomennos. Kustannusosakeyhtiö Kirja *1923: ”Keltainen naama”. Teoksessa Vampyyri. Suomennos. Kustannusosakeyhtiö Minerva *1933: ”Keltaiset kasvot”. Teoksessa Kadonnut kilpahevonen. Sherlock Holmesin seikkailut III. Suomentanut O. E. J. [=Juurikorpi]. WSOY *1957: ”Keltaiset kasvot”. Teoksessa Sherlock Holmesin seikkailut osa 1. O. E. Juurikorven uudistettu suomennos. WSOY === Sanomalehdet === * Pohjalainen: suomennos ilmestyi nimellä ”Keltaiset kasvot” 27.9.1898, 29.9.1898, 1.10.1898, 4.10.1898, 6.10.1898, 8.10.1898, 11.10.1898 == Lähteet == ==Aiheesta muualla== *Sidney Pagetin kuvitus novelliin Luokka:Sherlock Holmes -novellit
Shannonin lentoasema

Shannonin lentoasema (, ) on Irlannin tasavallan toiseksi vilkkain lentoasema ja koko Irlannin saaren kolmanneksi vilkkain. Shannon sijaitsee Claren kreivikunnassa Irlannin länsipuolella. Useimmin Shannonista lennetään mannertenvälisiä ja Britannian lentoja. == Lentoyhtiöt == === Matkustajalentoyhtiöt === *Aer Arann (Dublin) *Aer Lingus (Boston, Chicago-O'Hare, Dublin, Lontoo-Heathrow, New York-JFK) *Air Canada (Toronto) (kausittainen) *Air Transat (Toronto) (kausittainen) *American Airlines (Chicago-O'Hare) *Belavia (Minsk) *Centralwings (Varsova, Gdańsk) *Continental Airlines (Newark) *Delta Air Lines (Atlanta, New York-JFK) *FlyGlobeSpan (Hamilton) *Northwest Airlines (Detroit) *Ryanair (Biarritz, Bournemouth, Bristol, Brussels-Charleroi, Carcassone, Edinburgh, Frankfurt-Hahn, Girona, Glasgow-Prestwick, Faro, Kraków, Liverpool, London-Gatwick, London-Stansted, Málaga, Manchester, Milan-Orio Al Serio, Murcia, Nantes, Nottingham, Paris/Beauvais, Rome-Ciampino, Weeze, Treviso, Wrocław) *US Airways (Philadelphia) ===Rahtilentoyhtiöt=== *Air France *DHL *TNT *UPS (StarAirin operoimana) *Air Contractors Ireland ==Lähteet== == Aiheesta muualla == luokka:Irlannin lentoasemat
Hate Forest

Hate Forest oli ukrainalainen black metal -yhtye. Yhtyeen sanoitukset käsittelivät mm. slaavilaista mytologiaa ja runoutta. Hate Forest hajosi vuonna 2005, mutta Roman Saenko (joka soittaa ja laulaa myös Drudkhissa) perusti Blood of Kingun Hate Forestin tilalle. == Jäsenet == * Roman Saenko - laulu ja kaikki soittimet * Thurios - laulu, kitara == Diskografia == === Studioalbumit === * * * * * === EP:t === * * * * * === Demot === * * * === Kokoelmat === * * * * * == Aiheesta muualla == * Levy-yhtiön Supernal Music sivusto * (epävirallinen) Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Ukrainalaiset black metal -yhtyeet
Musiikinteoria

Musiikinteoria on oppiaine, joka tutkii musiikin monia elementtejä, kuten musiikin analysoinnin, kuuntelemisen, ymmärryksen ja säveltämisen menetelmiä ja kehitystä. Sitä voidaan pitää musiikkitieteen haarana tai itsenäisenä tutkimusalana, joka on osittain päällekkäinen musiikkitieteen kanssa. Suomessa musiikinteoriaa voi opiskella Sibelius-Akatemiassa Sävellyksen ja musiikinteorian aineryhmässä. Musiikinteorian pääaineopiskelijoita on noin kaksikymmentä. Musiikinteorian osa-alueita ovat muun muassa muoto-oppi, musiikkianalyysi, rytmioppi, sointuoppi, soitinnus, sävellysoppi ja säveloppi. == Katso myös == *Harmonia *Kenraalibasso *Kontrapunkti *Melodia *Sävellaji *Sävelasteikko *Sointiväri == Lähteet == == Aiheesta muualla == * Dillen, Oscar van: Outline of basic music theory. 2011–2016. * Luokka:Seulonnan keskeiset artikkelit
Tychy

Tychy () on kaupunki Etelä-Puolassa, noin 20 kilometriä Katowicesta. Vuonna 2009 siellä oli 129 527 asukasta. Tychy on puolalaisen oluen tuotannon keskus – siellä valmistetulla Tyskie-oluella on 15 prosentin markkinaosuus Puolassa ja laajat vientimarkkinat. Fiat Panda -autot tehtiin vuosina 2003–2012 Tychyssä. Tychyn vanha kaupunki on ollut olemassa ainakin jo vuodesta 1467. Uuden kaupungin keskus rakennettiin 1950-luvulla tahallaan lähemmäs Katowicen rajaa, sillä siitä suunniteltiin varsin epäitsenäistä lähiötä. == Museo == * Muzeum Miniaturowej Sztuki Profesjonalnej Henryk Jan Dominiak w Tychach, Kulttuuri- ja kansallisperintöministeriön – Luettelot Museo kokonaisuuksista, news. Viitattu 29.4.2023., BIP – Tiedote tiedot julkinen, news. Viitattu 29.4.2023.CEIDG – Museoiden toiminta Henryk Jan Dominiak on yksi maailman pienimmistä modernin taiteen museoista, sillä sen näyttelytilat ovat noin 6,15 neliömetrin kokoiset.,Puola – Radio Katowice, news. Viitattu 29.4.2023. , „Echo” 2014, nr 23/24, s. 18 – Tuleeko Guinnessin ennätys?, news. Viitattu 29.4.2023., „Tychy Nasze Miasto” – On yksi maailman pienimmistä modernin taiteen museoista – 6,15 m², news. Viitattu 29.4.2023. Puolan kulttuuri- ja kansallisperintöministeriö valvoo museota. == Lähteet == == Aiheesta muualla == *Kaupungin kotisivut Luokka:Sleesian voivodikunnan kaupungit Luokka:Sleesian piirikunnat
Wałbrzych

Wałbrzych [ˈvau̯bʐɨx] () on piirikuntatason kaupunki Ala-Sleesian voivodikunnassa Lounais-Puolassa. Se sijaitsee noin 75 kilometriä Wrocławista lounaaseen. Vuoden 2019 arvion mukaan siellä asui 111 356 asukasta. Wałbrzych on puolalaistettu väännös saksankielisestä metsälinnaa tarkoittavasta sanasta. Kaupungin historia alkaa 1100-luvulta. 1900-luvulla sinne rakennettiin suuret lasi- ja posliinitehtaat. Kaupunki välttyi toisen maailmansodan tuhoilta, joten siellä on enemmän historiallisia rakennuksia kuin monissa muissa samankokoisissa Puolan kaupungeissa. == Lähteet == == Aiheesta muualla == *Kaupungin kotisivut pienoiskuva|300px|vasen|Książin linna lähellä Wałbrzychia. Luokka:Ala-Sleesian voivodikunnan kaupungit Luokka:Ala-Sleesian piirikunnat
Włocławek

Włocławek [vwɔt​͡sˈwavɛk] () on kaupunki Kujavia-Pommerin voivodikunnassa Puolassa. Se sijaitsee Veikseljoen varrella noin 140 kilometriä Varsovasta luoteeseen. Vuoden 2019 arvion mukaan siellä asui 109 883 asukasta. ==Historia== Alueella on ollut asutusta yli kolmentuhannen vuoden ajan. Vanhin asutus kuului Luzatian kulttuurin piiriin. Pomeranialainen kulttuuri korvasi sen 500 vuotta myöhemmin. Keskiajalla, vuodesta 1123, samassa paikassa toimi piispanistuin. Paikkaa kutsuttiin tällöin nimellä Wlodzislaw, sittemmin nimellä Wloclaw (). Kaupunkioikeudet se sai viimeistään vuonna 1265. 1300-luku oli alueella saksalaisen ritarikunnan mahtiaikaa, ja kaupunki kärsi tuhoja ritarien hyökkäyksissä. Rauha palautui 1460-luvun rauhansopimuksissa Puolan voimistuttua. Tästä alkoi kaupungin kukoistusaika, jota kesti parisataa vuotta. Kolmikymmenvuotinen sota aiheutti alueella suurta tuhoa, ja sen jälkeen vaihtui kaupungin nimi: Włocław muuttui muotoon Włocławek. Uusi kukoistuskausi alkoi 1700-luvun puolimaissa. Puolan jaot johtivat siihen, että alue liitettiin Venäjän keisarikuntaan. Tällä oli toisaalta piristävä vaikutus talouselämään. 1800-luvulla kaupunkiin perustettiin paperi- ja selluloosatehdas, ja erityisesti saksalaiset teollisuusmiehet kehittivät useita muitakin teollisuudenaloja. Kommunismin kaudella vuodesta 1945 teollisuus oli paikkakunnan keskeinen elinkeino. Vuonna 1969 valmistunut pato vähensi Veikselin tulvimisongelmaa. Kommunismin kauden päättyminen oli Puolassa kivulias prosessi, jossa 1980-luvulta alkaen oli mukana Solidaarisuus-ammattijärjestö. Kommunismin vastustajana tunnettu pappi Jerzy Popiełuszko murhattiin Włocławekin padolla vuonna 1984, ja se sai aikaan voimakkaan vastareaktion. ==Teollisuus== Włocławek on perinteinen teollisuuskaupunki, jossa (vuodesta 2012 alkaen) toimii investointeja houkutteleva teollisuus- ja teknologiakeskus. Puolalainen petrokemian yritys Orlen omistaa Włocławekissa toimivan Anwil S. A. -yrityksen, joka valmistaa typpeä, lannoitteita ja PVC-muovia. Sillä on yli 1 200 työntekijää. Vuodesta 1969 Włocławekissa on ollut vesivoimalaitos ja pato, joka säätelee Veikselin korkeutta. Se on suunnitellun seitsemän padon järjestelmän ainoa toteutettu laitos. ==Rakennukset== thumb|Włocławek-halli Kaupungin rakennuskanta on monenkirjava. Siinä sekoittuvat vanhasta teollisuuskaudesta kertovat tiilitalot ja kommunismin ajan suoraviivainen arkkitehtuuri uusiin, viime vuosikymmenten rakennuksiin. Pääkaduilla on eri-ikäisiä, usein kaksikerroksisia liikerakennuksia. 1970-luvulla poistettiin asuntopulaa rakentamalla kymmeniä 12-kerroksisia asuintaloja, joissa kussakin on parisataa asuntoa. Näitä on kaupungin eri puolilla pieninä ryhminä. Veikselin pohjoispuolen kukkula on arvostettu omakotitalojen alue. ==Urheilu== Kaupungin koripallojoukkue pelaa sponsorinsa mukaan nimellä Anwil Włocławek. Se on sijoittunut useina vuosina mitaleille Puolan mestaruusliigassa (Polska Liga Koszykówki). ==Ystävyyskaupungit== *Mogilev, Valko-Venäjä *Bedford, Britannia *Izmail, Ukraina *Saint-Avold,Ranska == Lähteet == == Aiheesta muualla == *Kaupungin kotisivut Wloclawek Luokka:Kujavia-Pommerin piirikunnat
Jaakobin luuarkku

Jaakobin luuarkku on vuonna 2002 Israelista löydetty arkeologinen löytö, jota on pidetty todisteena Jeesuksen historiallisuudesta. Luuarkku esitettiin Jeesuksen veljen Jaakobin arkkuna. Luuarkun kylkeen oli kaiverrettu teksti, joka kuului suomeksi "Jaakob, Joosefin poika, Jeesuksen veli". Joidenkin mielestä kaiverruksen loppuosa Jeesuksen veli on nykyaikana tehty väärennös, mutta itse arkku on aito arkeologinen löydös. Jerusalemissa käytävä oikeudenkäynti väitetyn loppuosan väärennöksen suhteen on kesken (helmikuussa 2007).Tämä linkki ei ole lähde tai johda siihen, Although some believe the “James” ossuary has been discredited as a forgery, the reality is that the jury literally is still out due to an ongoing court case. The trial resumes in Jerusalem on February 27, 2007. Israelin antiikkivirasto on tuominnut raportissaan luuarkun loppuosan väärennöksi, mutta ei selventänyt menetelmiään ja antanut sitä muiden tutkittavaksi. == Katso myös == * Talpiotin hauta ==Lähteet== ==Aiheesta muualla== *Israel antiquities forgers charged (BBC) *The So-Called ‘Jehoash Inscription’: Photo, Transcription and Bibliography * Is Oded Golan behind biblical scholarship's biggest fraud ring? Daily Telegraph, toukokuu 2005. *King Solomon's Tablet of Stone Yhteenveto BBC:n Horizon-sarjan dokumentista (2004). Luokka:Huijaukset
Zabrze

Zabrze (Sleesian: Zobrze; vuosina 1915–1945 ) on kaupunki Etelä-Puolassa Sleesian voivodikunnassa. Vuonna 2009 siellä oli 188 122 asukasta. Zabrze oli pitkään preussilaisen ja saksalaisen vallan alla. Se oli merkittävä kaivoskaupunki 1800-luvun lopusta alkaen. Saksalaiset nimesivät kaupungin Hindenburgiksi 1915 kenraalimarsalkka Paul von Hindenburgin kunniaksi. Vuonna 1945, kun kaupunki liitettiin taas Puolaan, se palautettiin vanhalle puolankieliselle nimelleen. Kaupungin jalkapallojoukkue Górnik Zabrze voitti Puolan mestaruuden 14 kertaa vuosien 1957 ja 1986 välillä. Vuonna 1970 se pelasi UEFA cupin finaalissa.Górnik Zabrze SSA (Sportowa Spółka Akcyjna) == Lähteet == == Aiheesta muualla == * Kaupungin kotisivut Luokka:Sleesian voivodikunnan kaupungit Luokka:Sleesian piirikunnat
Antiikin kulttuuri

Antiikin kulttuuria käsitellään seuraavissa artikkeleissa: *Antiikin Kreikan kulttuuri *Rooman valtakunnan kulttuuri
Eero Raittinen ja kansainväliset seikkailijat

Eero Raittinen ja kansainväliset seikkailijat on Eero Raittisen studioalbumi. == Kappaleet == # # # # # # # # # # # # # == Muusikot == * Eero Raittinen – laulu * Jarkka Rissanen – kitarat * Janne Haavisto – rummut, lyömäsoittimet * Tom Nyman – basso * Pekka Gröhn – kosketinsoittimet * Säde Rissanen – taustalaulu * Raimo Salmiheimo – akustinen kitara == Aiheesta muualla == *Rytmimusiikin Syke: Eero Raittinen ja kansainväliset seikkailijat Luokka:Vuoden 1996 albumit Luokka:Eero Raittisen albumit Luokka:Janne Haaviston tuottamat albumit
Astrofaes

Astrofaes on ukrainalainen black metal -yhtye, joka perustettiin vuonna 1996 Harkovassa. Astrofaesin laulaja-kitaristi Thurios soittaa myös Drudkhissa sekä Hate Forestissa. Nokturnal Mortumista ja Lucifugumista tutut Saturious ja Munruthel ovat toimineet yhtyeessä sessiomuusikkoina mm. koskettimien ja rumpujen osilta. Heti Astrofaesin perustamisesta lähtien yhtye on toiminut hyvin tuotteliaana - vuosien 1996 ja 1997 välille mahtuu kaksi demoa (Ad Infinitum ja The Attraction: Heavens and Earth (live)) ja yksi kokopitkäksikin luokiteltu levy (edellisen demon tyyliin nimetty The Attraction: Heavens and Earth). Huolimatta levy-yhtiöiden hankintaongelmista on Astrofaes julkaissut vuoteen 2006 mennessä kahdeksan eri julkaisua. Aivan kuin moni muukin ukrainalainen black metal -yhtye, käsittelee myös Astrofaesin sanoitukset pääosin slaavilaista mytologiaa, musiikin luodessa enemmänkin tunnelmallista tyyliä aggressiivisen annin sijaan. Astrofaes -nimisellä metallimusiikin arvostelusivulla ei ole tekemistä itse yhtyeen kanssa. == Jäsenet == * Thurios - laulu, kitara * Khorus - basso == Diskografia == * Ad Infinitum (demo, 1996) * The Attraction: Heavens & Earth (live, 1997) * The Attraction: Heavens and Earth (demo/kokopitkä, 1997) * Dying Emotions Domain (1998) * The Eyes of the Beast (2000) * Ancestors' Shadows (2002) * Heritage (2002) * Those Whose Past is Immortal (2005) == Aiheesta muualla == * Yhtyeen viralliset sivut Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Ukrainalaiset black metal -yhtyeet
Ohjauspyörä

Ohjauspyörä eli ratti on auton tai muun ajoneuvon hallintalaite, jota käytetään ajosuunnan säätämiseen, ohjaamiseen. Ohjauspyörään kuuluu keskiö, josta se kiinnittyy ohjausakseliin ja puolat, jotka yhdistävät ohjauskehän itse keskiöön. Puolien avulla välitetään voima keskiöön. Nykyaikaisessa autossa ohjauspyörän keskiö sisältää turvatyynyn ja äänimerkin käyttökytkimen. Useissa automalleissa radion ja vakionopeudensäätimen käyttökytkimet sijaitsevat ratissa, jolloin puhutaan monitoimiohjauspyörästä. Kilpa- ja ralliautoissa sekä uusissa henkilöautomalleissa käytetyssä kaksoiskytkinvaihteistossa vaihteen vaihtamiseen tarkoitetut kytkimet voivat sijaita ohjauspyörän yhteydessä. Vanhoissa automalleissa vaihdelaatikon vaihteenvalitsin saattoi sijaita ohjauspyörän yhteydessä, jolloin puhuttiin rattivaihteesta. == Kuvia ohjauspyöristä == Tiedosto:Austin Allegro - Flickr - foshie.jpg|Austin Allegro Tiedosto:Citroën ID - Schraubertag 2012 068.jpg|Citroen ID Tiedosto:1961 Plymouth Fury Convertible.jpg|Plymouth Fury Tiedosto:Ferrari F430 dash at 2006 Chicago Auto Show.jpg|Ferrari F430 Tiedosto:ナイト2000の運転席（写真はレプリカモデルの前期仕様）.jpg|Knight Industries 2000 Tiedosto:2008 Spyker C8 Laviolette - Flickr - The Car Spy (7).jpg|Spyker C8 Tiedosto:Caterham steering wheel at Goodwood 2012.jpg|Formula 1 -auton ohjauspyörä. ==Katso myös== *Ruori *Ohjaussauva Luokka:Autotekniikka